|  |  |
| --- | --- |
| http://www.interreg-balkanmed.eu/gallery/Images/Project_Acronym/Agroinnoeco.jpg | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

Πάτρα: 09/07/2019

Αρ. Πρωτ.: 624

**Ανακοίνωση πρόθεσης απευθείας ανάθεσης υπηρεσιών «Μελέτης παρακολούθησης και αξιοποίησης αποτελεσμάτων του έργου σε περιφερειακό επίπεδο και διερεύνησης δημιουργίας περιφερειακής συστάδας ενδιαφερόμενων μερών»**

**για την υλοποίηση του έργου AGROINNOECO του Προγράμματος   
Interreg Balkan Med 2014-2020**

**CPV:** **71241000-9**

**CPV:** **73200000-2**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 01.09.2017 σύμβασης χρηματοδότησης του έργου «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» και ακρωνύμιο "AGROINNOECO" » και τα παραρτήματα αυτής,
10. την υπ. αριθ. 561/05-07-2017 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου AGROINNOECO του προγράμματος Balkan Mediterranean,
11. την υπ. αριθ. ΑΔΑ: 6AKX469ΗΛΒ-AHT απόφαση ανάληψης υποχρέωσης του Επιμελητηρίου Αχαΐας.
12. το υπ. αριθμ. 610/02-07-2019 Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας.
13. τη ΣΑΕΠ 601.6\_2018 και ενάριθμο 2017ΕΠ60160002.

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν εντός επτά (7) ημερών σφραγισμένο κλειστό φάκελο με την προσφορά τους για την παροχή υπηρεσιών **«μελέτης παρακολούθησης και αξιοποίησης αποτελεσμάτων του έργου σε περιφερειακό επίπεδο και διερεύνησης δημιουργίας περιφερειακής συστάδας ενδιαφερόμενων μερών»** **συνολικής αξίας έως 6.000,00€ συμπεριλαμβανομένου του ΦΠΑ** και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο **AGROINNOECO (Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector)** το οποίο εγκρίθηκε για υλοποίηση στο πλαίσιο της πρώτης πρόσκλησης εκδήλωσης ενδιαφέροντος της Διαχειριστικής Αρχής του Προγράμματος Balkan Mediterranean.

Το εν λόγω έργο έχει ως στόχο να προσδιορίσει μια μεθοδολογία που θα διευκολύνει τη μεταφορά καινοτομίας στον αγροδιατροφικό τομέα των συμμετεχουσών περιφερειών μέσω της δημιουργίας μιας διαδικασίας και μιας δομής στήριξης για την καινοτόμο επιχειρηματικότητα.

Στο έργο συμμετέχουν συνολικά επτά (7) φορείς-εταίροι από 4 διαφορετικές χώρες:

1. Περιφερειακό Ταμείο Ανάπτυξης Περιφέρειας Δυτικής Ελλάδας (Συντονιστής)
2. Τεχνολογικό Εκπαιδευτικό Ίδρυμα Δυτικής Ελλάδας
3. Επιμελητήριο Αχαΐας
4. Τεχνολογικό Πανεπιστήμιο Κύπρου
5. Εμπορικό και Βιομηχανικό Επιμελητήριο Βουλγαρίας
6. Εμπορικό και Βιομηχανικό Επιμελητήριο Τιράνων
7. Πανεπιστήμιο Τιράνων

Στο πλαίσιο της παρούσας σύμβασης ζητείται η παροχή υποστηρικτικών υπηρεσιών προς την Αναθέτουσα Αρχή, σχετικά με συμβουλευτική σε θέματα έρευνας και ανάπτυξης (CPV: 73200000-2), μελέτης σκοπιμότητας, υπηρεσιών παροχής συμβουλών, υπηρεσιών αναλύσεων (CPV: 71241000-9).

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2018 και τελικώς τον προϋπολογισμό του έργου **«Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector**» με ακρωνύμιοAGROINNOECO στο πλαίσιο του Διακρατικού Προγράμματος Εδαφικής Συνεργασίας **Interreg Balkan-Mediterranean 2014-2020** με MIS: 5016066 και Κωδικό Έργου: BMP1/1.2/2437/2017, και συγκεκριμένα το:

**- Πακέτο Εργασίας 6, Παραδοτέο 6.3.2**

Οι προδιαγραφές των ζητούμενων υποστηρικτικών Υπηρεσιών θα πρέπει κατ’ ελάχιστο να πληρούν τις απαιτήσεις του **Παραρτήματος Α**, το οποίο αποτελεί αναπόσπαστο μέρος της παρούσας πρόσκλησης.

Η κατάθεση των προσφορών μπορεί να γίνει αυτοπροσώπως ή ταχυδρομικώς στην Υπηρεσία μας (Επιμελητήριο Αχαΐας, Μιχαλακοπούλου 58, 26221 Πάτρα), 1ος όροφος (Πρωτόκολλο) σε σφραγισμένο φάκελο, **εντός επτά (7) ημερών** δηλαδή έως **16/07/2019** και ώρα 12:00 μ.μ.

**Περιεχόμενο Προσφορών**

Ο φάκελος κάθε υποψήφιου Αναδόχου πρέπει να περιλαμβάνει:

**α)** **Υπογεγραμμένη Υπεύθυνη Δήλωση** στην οποία να αναγράφεται ότι :

* η προσφορά του πληροί κατ’ ελάχιστο τις τεχνικές προδιαγραφές του Παραρτήματος Α της υπ’αριθμ. Πρωτ. 624/09-07-2019 Πρόσκλησης τις οποίες και αποδέχεται πλήρως και ανεπιφύλακτα,
* ότι δεν έχει κώλυμα αποκλεισμού από τη συμμετοχή του σε διαδικασία σύναψης δημόσιας σύμβασης σύμφωνα με τις διατάξεις των άρθρων 73 και 74 του Ν.4412/2016,
* ότι πληροί τις προϋποθέσεις του Άρθρου 24 του Ν.4412/2016,
* ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

**β)** **Υπογεγραμμένη και Σφραγισμένη Δήλωση** **Ειδικής Συγγραφής Υποχρεώσεων** στην οποία να αναφέρει ότι:

* Σε περίπτωση ανακήρυξής του ως ανάδοχος υποχρεούται σε παρουσία στην έδρα της αναθέτουσας 1 φορά την εβδομάδα.
* Για τυχόν συναντήσεις που θα διοργανωθούν στο πλαίσιο της σύμβασης θα παραδοθεί πλήρες τεκμηριωτικό υλικό σε ψηφιακή μορφή που θα περιλαμβάνει κατ' ελάχιστον το πρόγραμμα της συνάντησης, τη λίστα των συμμετεχόντων, τυχόν παρουσιάσεις, πρακτικά, φωτογραφικό υλικό, τυχόν αποδεικτικά αποστολής πρόσκλησης σε ενδιαφερόμενους κλπ.
* Σε κάθε είδους ενέργειας επικοινωνίας θα ακολουθούνται οι οδηγίες – κατευθυντήριες γραμμές του Προγράμματος Balkan Med 2014-2020 (χρήση λογοτύπων, σημαιών, συγχρηματοδότησης κ.λπ.) για τις οποίες είναι υπεύθυνος ο Ανάδοχος.
* Δαπάνες οι οποίες θα προκύψουν από τη μετακίνηση του αναδόχου για τυχόν συναντήσεις με ενδιαφερόμενους φορείς και την ομάδα έργου του Επιμελητηρίου Αχαΐας βαραίνουν τον ίδιο.

**γ) Σύντομο βιογραφικό – προφίλ** το φυσικού/ νομικού προσώπου καθώς και βιογραφικά σημειώματα και αποδεικτικά εμπειρίας για την ομάδα έργου σε περίπτωση που χρησιμοποιείται τέτοια.

**δ)** Αντίγραφο από τα **Στοιχεία Μητρώου / Νομικού Προσώπου ή Επιχείρησης από TAXIS** (www.gsis.gr).

**ε) Πίνακα έργων** σχετικών με τις ζητούμενες υπηρεσίες μελέτης **(αξιοποίησης αποτελεσμάτων του έργου και στη δημιουργία περιφερειακής συστάδας ενδιαφερόμενων μερών),** συνοδευόμενο με αντίστοιχες βεβαιώσεις καλής εκτέλεσης ή άλλα αποδεικτικά.Ο υποψήφιος ανάδοχος θα πρέπει να καταθέσει δικαιολογητικά που αποδεικνύουν την απαιτούμενη εμπειρία του Πίνακα Κριτηρίων που ακολουθεί.

**στ)** **Οικονομική Προσφορά** για την εν λόγω Προμήθεια βάσει του **Παραρτήματος B**. Η οικονομική προσφορά του υποψηφίου αναδόχου, **επί ποινή αποκλεισμού**, θα πρέπει να μην υπερβαίνει τον συνολικό προϋπολογισμό.

Οι φάκελοι θα πρέπει να είναι σφραγισμένοι και να αναφέρουν εξωτερικά τα στοιχεία της ΑΝΑΚΟΙΝΩΣΗΣ ΠΡΟΘΕΣΗΣ ΑΠΕΥΘΕΙΑΣ ΑΝΑΘΕΣΗΣ ΥΠΗΡΕΣΙΩΝ, καθώς και τον τίτλο του Έργου.

**Κριτήρια Ανάθεσης**

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής, η οποία εκτιμάται βάσει των κάτωθι κριτηρίων:

|  |  |  |
| --- | --- | --- |
| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | Εμπειρία στην υλοποίηση δράσεων Ευρωπαϊκών έργων | 10% |
| **Κ2** | Εμπειρία σε μελέτες αξιοποίησης αποτελεσμάτων έργου | 35% |
| **Κ3** | Εμπειρία σε μελέτες δημιουργίας συστάδων (clusters) | 35% |
| **Κ4** | Εμπειρία και προσόντα ομάδας έργου | 20% |
| **ΣΥΝΟΛΟ** | | 100% |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις του συγκεκριμένου κριτηρίου του ανωτέρω πίνακα**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς i υπολογίζεται με βάση τον παρακάτω τύπο :

Τi = σ1χΚ1 + σ2χΚ2 +σ3χΚ3+σ4χΚ4

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Βαθμολόγηση Τεχνικών Προσφορών. Η βαθμολόγηση των τεχνικών προσφορών είναι σχετική. Συγκεκριμένα ο Συνολικός Βαθμός της Τεχνικής Προσφοράς i αποτελεί το πηλίκο της συγκεκριμένης προσφοράς Τi προς την υψηλότερη βαθμολογικά προσφορά Tmax.

Βαθμολόγηση Οικονομικών Προσφορών. Η βαθμολόγηση των οικονομικών προσφορών είναι σχετική. Συγκεκριμένα ο Συνολικός Βαθμός της Οικονομικής Προσφοράς i αποτελεί το πηλίκο της προ ΦΠΑ τιμής της χαμηλότερης οικονομικά προσφοράς Πmin προς την προ ΦΠΑ τιμή της συγκεκριμένης προσφοράς Πi.

Η κατάταξη των Προσφορών για την επιλογή της πλέον συμφέρουσας Προσφοράς, θα γίνει κατά τη φθίνουσα τιμή της Συνολικής Βαθμολογίας που προκύπτει από τον τύπο:

ΣΒi= 80 x (Ti/Tmax) + 20 x (Πmin/Πi)

Όπου:

Tmax η μεγαλύτερη συνολική βαθμολογία που έλαβε κάποιος υποψήφιος στις κατηγορίες κριτηρίων αξιολόγησης.

Ti η συνολική βαθμολογία της Τεχνικής Προσφοράς i (βλ. πίνακα κριτηρίων)

Πmin η συνολική αξία της προσφοράς με τη μικρότερη τιμή

Πi η συνολική αξία της προσφοράς i

ΣΒi το αποτέλεσμα το οποίο στρογγυλοποιείται στα 2 δεκαδικά ψηφία.

Πλέον συμφέρουσα από οικονομική άποψη προσφορά είναι η Προσφορά με το μεγαλύτερο ΣΒ.

Για την κατακύρωση θα απαιτηθεί κατ’ ελάχιστο φορολογική και ασφαλιστική ενημερότητα, απόσπασμα ποινικού μητρώου του φυσικού προσώπου ή του νόμιμου εκπροσώπου του νομικού προσώπου και εγγραφή στο οικείο επιμελητήριο.

Η διάρκεια της σύμβασης εκτιμάται σε ένα (1) μήνα από την υπογραφή της με δυνατότητα παράτασης σε περίπτωση που παραταθούν οι σχετικές δράσεις του έργου.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κος Ραυτόπουλος Κωνσταντίνος (τηλ. 2610-277 779, email: [ea@e-a.gr](mailto:ea@e-a.gr)).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**Παράρτημα Α**

Ελάχιστες Προδιαγραφές για την προμήθεια υπηρεσιών **«Μελέτης παρακολούθησης και αξιοποίησης αποτελεσμάτων του έργου σε περιφερειακό επίπεδο και διερεύνησης δημιουργίας περιφερειακής συστάδας ενδιαφερόμενων μερών»»** **συνολικής αξίας έως 6.000,00€ συμπεριλαμβανομένου του ΦΠΑ** και όλων των νόμιμων κρατήσεων, στα πλαίσιο υλοποίησης του έργου **AGROINNOECO** και του **Παραδοτέου 6.3.2.**

Ο Ανάδοχος αφού ενημερωθεί διεξοδικά για το έργο είναι υποχρεωμένος να ακολουθήσει κατ’ ελάχιστο το κάτωθι πίνακα περιεχομένων.

## Τμήμα Α: Γενικές πληροφορίες

* Στρατηγικοί στόχοι και πολιτικές της Περιφέρειας όσον αφορά τις υπηρεσίες προ-επώασης και συστάδων επιχειρήσεων τόσο στον τομέα της αγροδιατροφής όσο και σε άλλους τομείς
* Τομείς ενδιαφέροντος ανά περιοχή (π.χ. έρευνα & ανάπτυξη, συμβουλευτική, διαμεσολάβηση, τελική χρήση κ.λπ.)

## Τμήμα Β: Σχέδιο εκμετάλλευσης αποτελεσμάτων έργου

* Κατάλογος των αποτελεσμάτων του έργου που πρόκειται να αξιοποιηθούν (τίτλος, περιεχόμενο / δομή κλπ)
* Ανάλυση SWOT ανά αποτέλεσμα έργου
* Χάρτης πορείας για μέτρα εκμετάλλευσης (τύπος εκμετάλλευσης, προϊόν / υπηρεσία, χρονοδιάγραμμα, δικαιώματα πνευματικής ιδιοκτησίας, δικαιούχοι, επίπεδο εμπιστευτικότητας κλπ)
* Κατάλογος των απαραίτητων βημάτων για την επιτυχή εκμετάλλευση κάθε αποτελέσματος του έργου
* Προτεινόμενο Σχέδιο Δράσης ανά αποτελέσματα έργου (υπόβαθρο, πιθανά οφέλη, πιθανά εμπόδια, δραστηριότητες εκμετάλλευσης, ενδιαφερόμενα μέρη, χρονοδιάγραμμα, οικονομικοί πόροι κ.λπ.)

## Τμήμα Γ: Ανάλυση πολιτικής

* Πεδία περιφερειακών πολιτικών που θα μπορούσαν να σχεδιαστούν, σε συνάρτηση με τα αποτελέσματα του έργου
* Κατάλογος των περιφερειακών πολιτικών / εγγράφων πολιτικής που θα μπορούσαν να εμπλουτιστούν / τροποποιηθούν με τα αποτελέσματα του προγράμματος και τα διδάγματα που αντλήθηκαν
* Συστάσεις / παρεμβάσεις πολιτικής (αναφορά στο περιεχόμενό τους και στους ενδιαφερόμενους φορείς)

## Τμήμα Δ: Δραστηριότητες παρακολούθησης

* Προτεινόμενες δραστηριότητες παρακολούθησης ανά βασικό αποτέλεσμα του έργου (είδος δραστηριότητας, μέσα, εμπλεκόμενα ανθρώπινα μέσα, άλλες απαιτήσεις, αναμενόμενα αποτελέσματα, καταγραφή δεδομένων κλπ).

Τα περιεχόμενα του Παραδοτέου δύναται να τροποποιηθούν κατόπιν συνεννόησης με την Αναθέτουσα Αρχή και εφόσον απαιτείται, καθώς είναι κοινά για όλες τις περιοχές του προγράμματος και θα αποτελέσουν το αρχικό υλικό για μια συνολική διεθνή μελέτη.

**Παράρτημα Β – Υπόδειγμα Οικονομικής Προσφοράς**

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**  Ημερομηνία:  Επωνυμία:  Διεύθυνση:  Τηλ., FAX, Email: | **ΠΡΟΣ:**  ΕΠΙΜΕΛΗΤΗΡΙΟ ΑΧΑΪΑΣ  ΜΙΧΑΛΑΚΟΠΟΥΛΟΥ 58,  ΤΚ 26221 - ΠΑΤΡΑ |

Οικονομική Προσφορά που αφορά την προμήθεια υπηρεσιών **«Μελέτης παρακολούθησης και αξιοποίησης αποτελεσμάτων του έργου σε περιφερειακό επίπεδο και διερεύνησης δημιουργίας περιφερειακής συστάδας ενδιαφερόμενων μερών»** στα πλαίσια του έργου AGROINNOECO - «Balkan Med Interregional Innovation Ecosystem for maturing and mainstreaming innovative entrepreneurial ideas in Agrifood sector» του προγράμματος Interreg Balkan-Mediterranean 2014-2020 σύμφωνα με την υπ.. αριθμ πρωτ. 624/09-07-2019 πρόσκληση του ΕΠΙΜΕΛΗΤΗΡΙΟΥ ΑΧΑΪΑΣ.

Σύμφωνα με την παραπάνω Πρόσκληση, τις προδιαγραφές του Παραρτήματος Α, καθώς και της Ειδικής Συγγραφής Υποχρεώσεων αυτής, υποβάλλουμε την προσφορά μας με τους κατωτέρω οικονομικούς όρους.

| **Αριθ.**  **Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου. ΦΠΑ 24% (Αριθμητικώς)** |
| --- | --- | --- | --- |
| **D6.3.2** | **Μελέτη παρακολούθησης και αξιοποίησης αποτελεσμάτων του έργου σε περιφερειακό επίπεδο και διερεύνησης δημιουργίας περιφερειακής συστάδας ενδιαφερόμενων μερών** | **6.000** |  |
| ***ΣΥΝΟΛΟ*** | | **6.000** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την ημερομηνία υποβολής της προσφοράς.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)